Kontraindikácie liekov
Dobrý deň, Prosím Vás o radu. Beriem lieky na vysoky tlak Betaloc,Helex predpísaný neurologom - potvrdili mi tetániu a teraz som ochorela a beriem antibiotika Betaklav. Môže to spôsobiť nepríjemné pocity tlaku na hrudi? Tlak mám pritom v poriadku.Ďakujem.
Dobrý deň.
Ďakujeme za Vašu otázku.
Medzi uvedenými liekmi neboli pozorované žaidne vzájomné interakcie. Z tohto dôvodu je ich súčasné užívanie možné.
V prípade, že sa u Vás vyskytli nepríjemné pocity ako je tlak na hrudníku až počas užívania lieku Betaklav, može sa jednať o vedľajší účinok lieku. O jeho výskyte je potrebné upovedomiť predpisujúceho lekára. Pokiaľ sa k nepríjemným pocitom pridruží aj bolesť na hrudníku v súvislosti s alergickými reakciami, je potrebné okamžite prestať užívať liek Betaklav a sa obrátiť na lekára.
Prajem skorú pľavu od ťažkostí.
S pozdravom
Mgr. Barbora Bičanovská